nvidia/miracl-vision huggingface dataset:
తెలుగు ప్రజలు

తెలుగు ప్రజలు, భారతదేశంలోని ద్రావిడ జాతికి చెందిన సమూహం. ప్రపంచంలో ఉన్న పెద్ద జాతి సమూహలలో తెలుగు జాతి ఒకటి. తెలుగు ప్రజలలో అధికులు తెలంగాణ, ఆంధ్రప్రదేశ్ రాష్ట్రాలలో నివసిస్తారు. భాషాప్రయుక్త రాష్ట్రాలు ఏర్పడక పూర్వం, తెలుగు మాట్లాడే ప్రాంతం చాలా విశాలంగా వుండేది. మహారాష్ట్ర, కర్ణాటక, మధ్యప్రదేశ్, చత్తీస్ గఢ్, ఒడిషా రాష్ట్రాలకు చెందిన అనేక ప్రాంతాలలో తెలుగు సంస్కృతి, భాష కలిగిన వారు ఎక్కువుగా వుండేవారు, ఇప్పటికీ మరికొంతమంది ఉన్నారు. దేశాంతరాల్లో తెలుగు ప్రజలు నివాసాలేర్పరచుకున్నారు. 18-19 శతాబ్దాల కాలంలో శ్రీలంక మధ్య, తూర్పు ప్రాంతాలను తెలుగు రాజులు పరిపాలించారు. స్వాతంత్ర్యానికి పూర్వం అనేకమంది తెలుగువారు మయాన్మార్ వలసవెళ్ళి ఆక్కడే స్థిరపడ్డారు. సంస్కృత ఇతిహాసాలు కాలంలో, మౌర్య చక్రవర్తి అశోకుడు మృతి చెందిన సా.శ. 232వ సంవత్సరంలో ఆంధ్ర రాజ్యం ఉన్నట్లు ప్రస్తావించాయి. ఆకాలంలోనే ఆంధ్రుల ఉనికి ప్రారంభమైనట్లు గ్రంధాలు ద్వారా తెలుస్తుంది
తెలుగు (అయోమయ నివృత్తి)

తెలుగు అనేది ఈ క్రింది వాటిని సూచించవచ్చు:
మాయ ఎంజిలో

మాయ ఎంజిలో (/[invalid input: 'icon']ˈmaɪ.ə ˈændʒəloʊ/; born మార్గెరిట్ ఎన్ జాన్సన్; 1928 ఏప్రిల్ 4) అమెరికన్ రచయిత్రి, కవయిత్రి. ఆమె ఆరు జీవిత చరిత్రలలు, ఐదు వ్యాసాల పుస్తకాలు, అనేక కవితలు పుస్తకాలలు ప్రచురించింది, నాటకాలు, సినిమాలు, టెలివిజన్ కార్యక్రమాలు సుదీర్ఘ జాబితాతో పేరు గాంచింది. ఆమె తన డజన్ల కొద్దీ అవార్డులతో, ముప్పైకి పైగా గౌరవ డాక్టోరల్ డిగ్రీలను అందుకొని తన తరానికి చాలా అలంకరించబడిన రచయిత్రిలలో ఒకరు. ఎంజిలో తన బాల్యం, ప్రారంభ వయోజన అనుభవాల పై దృష్టి పెట్టే జీవిత చరిత్రల ధారావాహికలకు ప్రసిద్ధి చెందింది. ఆమె 2014 మే 28 న మరణించింది.
నేల గుమ్మడి

నేల గుమ్మడి అడవిలో దొరికే ఒక ఔషధ మొక్క. ఫాబేసి కుటుంబానికి చెందిన ఈ మొక్క శాస్త్రీయ నామం ప్యురేరియా ట్యూబరోసా (Pueraria Tuberosa), సంస్కృతలో ఈ మొక్కను విదారి కంద, స్వాధు కంద, ఇసుగంధ, భూమి కూష్మాంఢ అనే పేర్లతో పిలుస్తారు. ఆంగ్ల పరిభాషలో ఈ మొక్కను ఇండియన్ కుడ్జు అని అంటారు. కొన్ని గిరిజన గ్రామాల్లో నేలగుమ్మడిని దారి గుమ్మడి అని కూడా అంటారు. హిందీలో బిలై కంద అని, కన్నడలో నేల గుంభాల అని, మలయాళంలో ముతక్కు అని, తమిళంలో నిలా పూసాని అని పిలుస్తారు. ఈ మొక్క భారత దేశంలో ఉన్న తూర్పు కనుమలు, పడమటి కనుమలు, ఈశాన్య రాష్ట్రాల అడవుల్లోను, నేపాల్, పాకిస్థాన్ దేశాల్లోను కనిపిస్తుంది. ఇది తీగమొక్కలా పెరుగుతుంది. నేలగుమ్మడి మొక్కలో ప్రధానంగా ఉపయోగించే నేలగుమ్మడి అనే భాగం దుంప రూపం. ఇది గుమ్మడి కాయలా వుండటంతో నేలలో పెరిగే గుమ్మడి అనుకుని దానికాపేరు పెట్టి వుంటారు. నేలగుమ్మడి కాయ రుచి తియ్యగా వుంటుంది. నేలగుమ్మడిని పొడిగా, లేహ్యంగా, రసంగా, కషాయంగా, చ్యవనప్రాశ్ గానూ తయారుచేసుకుని వాడతారు. నిస్సత్తువ నుండి ఉపశమనం పొందడానికి ఉడికించిన విదారికంద వేళ్లను రోజుకు 2 సార్లు చొప్పున 3 వారాలు తింటారు
చిక్కీ

చిక్కీ అనగా వేరుసెనగ పప్పు, బెల్లంతో తయారుచేయబడిన ఒక తినుబండారము. ఉత్తర భారతదేశంలో ముఖ్యంగా బీహార్, ఉత్తర ప్రదేశ్ లలో దీనిని "లాయియా పట్టీ" అంటారు. భారతదేశంలోని సింధు ప్రాంతంలో దీనిని లాయీ అనీ, ఇతర రాష్ట్రాలలో దీనిని గాజక్ లేదా మారోండా అని పిలుస్తారు. బంగ్లాదేశ్, పశ్చిమ బెంగాల్ లతో పాటు బెంగాలీ భాష మాట్లాడే ప్రాంతాలలో దీనిని "గుర్ బాదం" అని పిలుస్తారు. దక్షిణ భారతదేశంలోని తెలంగాణ, ఆంధ్రప్రదేశ్ లలో దీనిని పల్లీ పట్టీ అని పిలుస్తారు. కేరళలో దీనిని కప్పలాండి ముతై అని పిలుస్తారు. ఇదే విధమైన పదార్థం బ్రెజిల్ లో కూడా ప్రాచుర్యం పొందింది. 1. వేయించిన వేరుశనగ పప్పులు. 2. బెల్లం. బెల్లాన్ని పాకం చేసుకొని అందులో వేయించిన వేరుశనక పప్పులను కలిపి అచ్చులలో పోసి పూర్తిగా ఆరక ముందే దాన్ని మనకు కావలసిన ఆకారంలో కోసుకోవాలి
అంజూరం

అంజూరంను మంచి మేడి, సీమ అత్తి, తినే అత్తి అని కూడా అంటారు. ఇది మోరేసి కుటుంబానికి చెందినది. దీని వృక్ష శాస్త్రీయ నామం ఫికస్ కారికా. అంజూర చెట్టు అందమైన, ఆసక్తికరమైన, విశాలంగా పెరిగే చిన్న చెట్టు. ఇది ఎక్కువగా ఎత్తు కంటే విశాలంగా పెరుగుతుంది. ఇది సుమారు 15 నుంచి 30 అడుగుల ఎత్తు పెరుగుతుంది. ఈ చెట్టు యొక్క బెరడు నున్నగా తెల్లని బూడిద రంగులో ఉంటుంది. ఈ చెట్టు యొక్క ఆకులు ఇది ఫలానా చెట్టు అని గుర్తించే విధంగా ఆకృతిని కలిగి ఉంటాయి. ఈ చెట్టు ఆకులు 4 అంగుళాల పొడవు కలిగి 3 లేక 5 భాగాలుగా చీలి ఉంటాయి. ముఖ్యంగా వీటి ఆకులు బొప్పాయి చెట్టు ఆకుల ఆకారంలో ఉంటాయి. ఈ చెట్టు యొక్క ఫలాన్ని అంజూర ఫలం అంటారు. గుడ్డు ఆకారం లేక శిఖరం ఆకారం లేక బేరి పండు ఆకారంలో ఉండే ఈ పండు 1 నుంచి 4 అంగుళాల పొడవు ఉంటుంది
ఉదయకిరణ్ (నటుడు)

ఉదయ్ కిరణ్ (1980 జూన్ 26 - 2014 జనవరి 6) తెలుగు, తమిళం భాషా చిత్రాల్లో ప్రసిద్ధ కథానాయకుడు. ఇతను తెలుగులో కథానాయకుడిగా వచ్చిన మొదటి మూడు సినిమాలు బాక్సాఫీసు వద్ద హిట్ కావటంతో హ్యాట్రిక్ హీరో అనే బిరుదు సంపాదించుకున్నాడు. ఉదయ్ కిరణ్ 1980 జూన్ 26న తెలంగాణలోని హైదరాబాదులో పుట్టాడు. ఇతని తల్లితండ్రులు వీవీకే మూర్తి, నిర్మల. ఇతడు కేవీ పికేట్ లో తన చదువును పూర్తి చేసాడు. ఆ పై వెస్లీ కాలేజీ నుండి బీకాంలో పట్టభద్రుడయ్యాడు. చిరంజీవి కూతురు సుస్మితతో 2003లో నిశ్చితార్థం జరిగినా  వ్యక్తిగత కారణాల వల్ల పెళ్ళి కార్యరూపం దాల్చలేదు. ఆ తర్వాత 2012లో అక్టోబరు 24న విషితను వివాహమాడారు. 2014 జనవరి 6న అర్ధరాత్రి శ్రీనగర్ కాలనీలోని జ్యోతి హోమ్స్‌లోని తన ఫ్లాట్‌లోనే ఉరి వేసుకుని ఆత్మహత్య చేసుకున్నాడు. తేజ తీసిన చిత్రం సినిమా ద్వారా పరిచయమయిన ఉదయ్ కిరణ్, ఒక కొత్త పోకడను హీరోల్లోకి తెచ్చాడు. ఈ సినిమా పెద్ద హిట్ అయింది. ఆ పై వచ్చిన నువ్వు నేను  ఇంకా మనసంతా నువ్వే కూడా వరుసగా హిట్ అయ్యాయి
10టీవి

10టివి (10TV) 10 మార్గదర్శకాలుగల తెలుగు టీవీ ఛానల్ 2013 మార్చి 16 తేదీన శాసనమండలి సభ్యుడు కె.నాగేశ్వర్, అరుణసాగర్, కె.వేణుగోపాల్ కలిసి ప్రారంభించారు. ఇది భారతదేశంలో మొదటి సహకార వార్తా చానల్. .
గంగవరం, బెలుగుప్ప

(ప్రస్తుతం ఈ పేజీ ఖాళీగా ఉంది)
తొగరు చెట్టు

'తొగరు చెట్టు రూబియేసి కుటుంబానికి చెందిన పొద లేక చిన్న చెట్టు. దీని శాస్త్రీయ నామం మోరిండా సిట్రిఫోలియా (Morinda citrifolia ). ఈ చెట్టును గ్రేట్ మొరిండా, ఇండియన్ మల్బరీ అని కూడా పిలుస్తారు. తెలుగులో మద్ది చెట్టు, మొగలి, మొలఘ, మొలుగు, తొగరు మద్ది, తొగలు మొగిలి అని కూడా అంటారు. సంస్కృతంలో అచ్చుక, ఆష్యుక అంటారు. తమిళనాడులో నునాకై, ముంజ పవత్తై అని పిలుస్తారు. ఇది ప్రధానంగా ఆగ్నేయ ఆసియా ఖండంలో కనిపిస్తుంది. దీని కాయలు అద్భుత ఔషధ గుణాలు గలవి. అందువల్ల తొగరును నేడు హవాయి, పిలిప్పియన్స్, మలేషియా, ఆస్ట్రేలియా, భారత్ వంటి దేశాల్లో వాణిజ్య పంటగా పండిస్తున్నారు. హవాయి దేశాల్లో తొగరు కాయను నోని ఫ్రూట్ అని అంటారు. తొగరు చెట్టు ఏ నేలలోనైనా ఎదుగుంది. సంవత్సర పొడవునా ఫలాలను ఇస్తుంది
అతిబల

అతిబల అన్ని రుతువులలో సంవత్సరం పొడవునా పెరుగుతూ ఉండే మొక్క లేక కొన్నిసార్లు వార్షిక మొక్క. ఇది మాల్వేసి (Malvaceae) కుటుంబానికి చెందినది. దీని మూలాలు కొత్త ప్రపంచ ఉష్ణమండలాలు, ఉపఉష్ణమండలాలు. ఈ మొక్క కాడలు నిలువుగా ఉండి, కొమ్మలు చాపి నట్లుగా ఉంటాయి. ఇది 50 నుంచి 120 సెంటీమీటర్ల ఎత్తు పెరుగుతుంది. దీని కింది భాగం చేవతో ఉంటుంది. దీని ఆకులు ముదురు ఆకుపచ్చ రంగుతో వజ్రం ఆకారాన్ని కలిగి కాడపై ఒకటి మార్చి ఒకటిగా అమరి ఉంటాయి. దీని ఆకులు 4 నుంచి 8 సెంటీమీటర్ల పొడవు ఉంటాయి. అతిబల ఆకుతొడిమ ఆకు పొడవు కంటే తక్కువ పొడవుతో ఆకు యొక్క మూడో భాగంలో ఉంటుంది. వీటి చివరల కింద పొట్టిగా కొంచెం నెరిసిన రోమాల వలె ఉంటుంది. ఆకు యొక్క అర్ధ శిఖరభాగం పళ్ల వలె లేక రంపపు పళ్ల వలె ఉండి మిగతా ఆకు భాగం మామూలుగా ఉంటుంది. ఆకు తొడిమలు వాటి ఆధార భాగం వద్ద చిన్న చిన్న సన్న ముండ్లు కలిగి ఉంటాయి
అంతరిక్షం

అంతరిక్షం అనంతమైన త్రిపరిమాణాత్మక ప్రదేశము. భూవాతావరణ కక్ష్యకు అవతల ఉన్న, హద్దులు లేని అనంతమైన భాగాన్ని అంతరిక్షం (స్పేస్) అంటారు. ఫలానా చోట భూవాతావరణం అంతమై, అంతరిక్షం మొదలౌతుందని విభజన రేఖ గీయటం కష్టం. అంతరిక్షం దగ్గరవుతున్నకొద్దీ, వాతావరణం కొద్ది కొద్దిగా పలుచబడిపోతుంది. వాతావరణంలోని ముప్పావుభాగం భూమిచుట్టూ 11 కి.మీ.లలోనే కేంద్రీకృతమై ఉంటుంది. అంతరిక్షం నుండి భూమిని చేరుకుంటున్నప్పుడు, భూమి ఉపరితలానికి 120 కి.మీ.ల నుండే భూవాతావరణ ప్రభావాన్ని పసిగట్టవచ్చు. కొన్ని సందర్భాలలో, కార్మాన్ రేఖను భూవాతావరణానికీ, అంతరిక్షానికీ మధ్యన విభజన రేఖగా పరిగణిస్తూ ఉంటారు, ఇది భూమి ఉపరితలానికి 100 కి.మీ
వృక్షశాస్త్రం

వృక్షశాస్త్రం అనగా వృక్షాల గురించి అధ్యయనం చేసే శాస్త్రం లేక వృక్ష జీవశాస్త్రాన్ని అధ్యయనం చేసే శాస్త్రం అని అర్థం. వృక్షశాస్త్రాన్ని ఇంగ్లీషులో బొటనీ అంటారు. బొటనీ అనే పదం పురాతన గ్రీకుభాష నుంచి స్వీకరించబడింది. గ్రీకు భాషలో బొటనీ అనగా పశువులు మేసే పొలము, గడ్డి, గోగ్రాసం, పశువులను మేపుట అని అర్థం. జీవశాస్త్రంలోని చెట్టు యొక్క జీవితచరిత్రను నేర్పే శాస్త్రమే వృక్షశాస్త్రం. అనాది నుంచి శిలీంధ్రాలు, శైవలాలు, వైరస్ లు కూడా ఈ శాస్త్రంలో భాగంగానే అధ్యయనం చేయబడుతుంది. వృక్షశాస్త్రాన్ని గురించి పరిశీలన చేయడానికి పూనుకున్న వ్యక్తిని వృక్ష శాస్త్రజ్ఞుడు అంటారు. వృక్షశాస్త్రం విస్తృతమైన పరిధిలో శాస్త్రీయ పద్ధతులను నేర్పిస్తుంది. నిర్మాణక్రమం, పెరగడం, పునరుత్పత్తి, జీవక్రియ, అభివృద్ధి, రోగాలు, రసాయన గుణగణాలు, పరిణామాత్మక సంబంధాలు వీటన్నింటిని దృష్టిలో ఉంచుకొని వృక్షశాస్త్రం శాస్త్ర వర్గీకరణ చేస్తుంది. ఆది మానవుడి కాలంలోనే వృక్షశాస్త్రం ఆరంభమైనది. ఆనాడే మానవుడు ఏది తినదగినది, ఏది ఔషధ సంబంధమైనది, ఏది విషపూరితమైన చెట్టు అని గుర్తించడం మొదలుపెట్టాడు. విజ్ఞానశాస్త్రంలోని అనేక శాఖలలో వృక్షశాస్త్రం ప్రాచీనమైన, ప్రత్యేకమైన శాస్త్రంగా రూపొందించబడింది
లక్ష్మణ ఫలం

లక్ష్మణ ఫలం చెట్టు అనోనేసి కుటుంబానికి చెందిన చెట్టు. దీని శాస్త్రీయ నామం 'ఆనోనా మ్యూరికాటా' (Anona Muricata). ఆంగ్లంలో సవర్ సోప్ (Soursop) లేదా గ్రావియోలా (Graviola) అందురు. వీటి ఆకులు సీతాఫలం చెట్టు ఆకులవలె కాకుండా నున్నగా ఉంటాయి. ఈ చెట్లు ఎక్కువగా మెక్సికో, క్యూబా, మధ్య అమెరికా, కరీబియన్, ఉత్తర దక్షిణ అమెరికా, కొలంబియా, బ్రెజిల్,పెరూ, వెనిజులా, భారత్ వంటి దేశాల్లో కనిపిస్తాయి. లక్ష్మణ చెట్లు గాలిలో తేమ, వర్షపాతం ఎక్కువ ఉండే దట్టమైన అడవుల్లో పెరుగుతాయి. బాగా పక్వానికి వచ్చి మగ్గిన కాయలను తినవచ్చు. సీతాఫలం, రామఫలం వలె కాకుండా లక్ష్మణ ఫలంలో పీచు పదార్ధం ఎక్కువగా ఉంటుంది. కనుక లక్ష్మణ ఫలాన్ని  నేరుగా తినడం కంటే జ్యూస్ చేసుకొని సేవించడం మేలు. లక్ష్మణ ఫలంలో 12 రకాల కేన్సర్ కారక కణాలను నిర్మూలించే ఔషధగుణాలు ఉన్నట్లు పరిశోధకులు తెలుసుకున్నారు. పెద్ద ప్రేగు కేన్సర్, రొమ్ము కేన్సర్, ప్రొస్టేట్ కేన్సర్, శ్వాసకోస కేన్సర్, క్లోమ గ్రంధి కేన్సర్ వంటి మరణాంతక కేన్సర్ చికిత్స ఈ వృక్షంలోని ఔషధ గుణాల వల్ల సంభవమని తెలుసుకున్నారు. పెద్ద ప్రేగు కేన్సర్ చికిత్సలో వినియోగించే ఖీమో ధెరఫీ కన్నా 10,000 రెట్లు అధికంగా ఈ చెట్టులోని ఔషధ గుణాలు కేన్సర్ కణాలను నిర్మూలించగలవని తెలుసుకున్నారు
శ్రీ వెంకటేశ్వర దేవస్థానం, పిట్స్బర్గ్

తిరుమల వెంకటేశ్వర స్వామి ఆలయాన్ని పోలిన ఆలయం ఒకటి అమెరికా దేశంలోని పెన్సిల్ వేనియా రాష్ట్రంలో ఉన్న పిట్స్ బర్గ్ నగరంలో ఉంది. అమెరికాలోని తొలి దేవాలయంగా ప్రసిద్ధి పొందిన పిట్స్ బర్గ్ శ్రీ వెంకటేశ్వర దేవస్థానానికి 1976 నవంబరు 17 న ప్రతిష్ఠాపన జరిపారు. పిట్స్‌బర్గ్ మెట్రోపాలిటన్ ఏరియాలోని హిందూ భక్తులకు ఆధ్యాత్మిక కేంద్రంగా నిలుస్తోంది. దక్షిణ భారతదేశంలోని పుణ్యక్షేత్రాల నమూనాగా ఈ దేవాలయం రూపొందించబడింది. 2014 నాటికి ఈ ప్రాంతంలో దాదాపు 10,000 మంది హిందువులకు సేవలందించింది. ఈ దేవాలయానికి ప్రపంచవ్యాప్తంగా 50,000 మంది సభ్యులు ఉన్నారు. 1973లో పిట్స్‌బర్గ్‌లోని హిందూ టెంపుల్ సొసైటీ స్థాపించబడింది. 1974లో న్యూయార్క్‌లోని నేషనల్ హిందూ టెంపుల్ సొసైటీ నుండి 400,000 డాలర్ల నిధులను పొందింది. 1976, జూన్ 30న గ్రౌండ్‌బ్రేకింగ్ వేడుక జరిగింది. మరుసటి రోజు ప్రారంభించబడింది. తిరుపతిలోని శ్రీవేంకటేశ్వర దేవాలయాన్ని తలపించేలా ఈ దేవాలయాన్ని తీర్చిదిద్దారు. 2011లో, ఈ దేవాలయం 15,000 డాలర్ల విలువైన క్రెడిట్ కార్డ్‌లు, ఆభరణాలను దొంగిలించబడ్డాయి
ప్రజోపయోగ పరిధి

అన్ని సృజనాత్మక కృతులు స్వేచ్ఛగా వాడుకోగలటాన్ని ఆ కృతులు ప్రజాక్షేత్రం (పబ్లిక్ డొమైన్‌, ప్రజోపయోగ పరిధి) లో వున్నట్లు. సాధారణంగా అన్ని సృజనాత్మక కృతులకు మేధో సంపత్తి హక్కులువుంటాయి. ఆ హక్కుల గడువు ముగిసినా,  జప్తు చేయబడినా,  స్పష్టంగా మాఫీ చేయబడినా లేక వర్తించకపోయినా అవి ప్రజాక్షేత్రంలోకి వచ్చినట్లు.  ఉదాహరణకు, విలియం షేక్స్పియర్, లుడ్విగ్ వాన్ బీతొవెన్ జార్జెస్ మెలియస్ రచనలు కాపీరైట్ ఉనికికి ముందే సృష్టించబడినందున లేదా వారి కాపీరైట్ గడువు ముగిసినందున ప్రజాక్షేత్రంలో ఉన్నాయి.  కొన్ని రచనలు దేశ కాపీరైట్ చట్టాల పరిధిలో లేవు అందువల్ల అవి ప్రజాక్షేత్రంలో ఉన్నాయి; ఉదాహరణకు, అమెరికాలో కాపీరైట్ నుండి మినహాయించబడిన వాటిలో న్యూటోనియన్ భౌతిక శాస్త్రం సూత్రాలు, వంటకాల రచనలు,  1974 కి ముందు సృష్టించబడిన అన్ని కంప్యూటర్ సాఫ్ట్‌వేర్‌లు ఉన్నాయి.  కొన్ని రచనలు ఆ రచయితల ద్వారా స్వచ్ఛందంగా పబ్లిక్ డొమైన్‌ లో చేర్చబడ్డాయి. ఉదాహరణలలో క్రిప్టోగ్రాఫిక్ అల్గోరిథంల మాదిరి అమలులు,   ఇమేజ్ ప్రాసెసింగ్ సాఫ్ట్‌వేర్ బొమ్మ  కృతి సృష్టికర్త అవశేష హక్కులను కలిగి ఉన్న పరిస్థితులలో పబ్లిక్ డొమైన్ అనే పదం సాధారణంగా వర్తించదు. ఈ సందర్భంలో ఆ కృతిని ఉపయోగించడాన్ని "లైసెన్స్ కింద" లేదా "అనుమతితో" అనే పదబంధాలతో సూచిస్తారు. దేశం అధికార పరిధి ప్రకారం హక్కులు మారుతూ ఉంటాయి కాబట్టి, ఒక పని ఒక దేశంలో హక్కులకు లోబడి ఉండవచ్చు మరొక దేశంలో ప్రజాక్షేత్రంలో ఉండవచ్చు. కొన్ని హక్కులు దేశాల వారీగా రిజిస్ట్రేషన్లపై ఆధారపడి ఉంటాయి. కొన్ని దేశాలలో రిజిస్ట్రేషన్ లేకపోవడం వలన , ఆ దేశంలో పబ్లిక్-డొమైన్ హోదాకు దారితీస్తుంది. పబ్లిక్ డొమైన్ అనే పదానికి బదులు "మేధో కామన్స్" "ఇన్ఫర్మేషన్ కామన్స్" వంటి భావనలతో సహా పబ్లిక్ గోళం లేదా కామన్స్ వంటి ఇతర అస్పష్టమైన లేదా నిర్వచించబడని పదాలను ఉపయోగించవచ్చు
తెల్ల తుమ్మ

తెల్ల తుమ్మ ఫాబేసి లేదా Mimosaceae కుటుంబానికి చెందిన మధ్య పరిమాణపు చెట్టు. దీని వృక్ష శాస్త్రీయ నామం Acacia leucophloea. తెల్ల తుమ్మ చాలా ఎక్కువ ముండ్లు కలిగిన చెట్టు. ఇది 35 మీటర్ల వరకు ఎత్తు పెరుగుతుంది. దీని మాను (ఛాతి ఎత్తు వద్ద) 100 సెంటీమీటర్ల అడ్డుకొలత వరకు పెరుగుతుంది. ధృడమైన దీని మాను నుంచి చీలికలుగా అనేక వెడల్పైన శాఖలను కలిగి ఉంటుంది. కొంత దూరం నుంచి ఈ చెట్టును చూసినప్పుడు తెరచిన గొడుగు ఆకారాన్ని పోలి పైన కిరీటం మాదిరి ఆకారంలో ఉంటుంది. లేత, వయసుకు వచ్చిన తెల్లతుమ్మ చెట్టు యొక్క బెరడు తెలుపు రంగు నుంచి పాలిపోయిన పసుపు రంగును కలిగి నున్నగా ఉంటుంది. ముదురిపోయిన తెల్లతుమ్మ చెట్టు యొక్క బెరడు నలుపు రంగులోకి మారుతూ గరుకుగా ఉంటుంది. ఈ చెట్టు యొక్క ఆకులు ఒక దాని పక్కన ఒకటిగా జంటలుగా ఉంటాయి. రెమ్మకు 4 నుంచి 13 ఆకుల జతలు ఉంటాయి. ప్రతి రెమ్మకొమ్మకు 5 నుంచి 30 రెమ్మ జంటలు ఉంటాయి
పోకచెట్టు

పోక చెట్టును వక్కల చెట్టు, ఘోంట, ఖపురము, క్రముకము, పూగము అని కూడా అంటారు. దీని వృక్ష శాస్త్రీయనామం Areca catechu. ఇంగ్లీషులో Betel Palm, Areca palm, Areca-nut palm అంటారు. ఇది Arecaceae (Palm family) కుటుంబానికి చెందినది. ఇది మట్టలు ఉండే చెట్టు. ఇది ప్రసిద్ధి చెందిన పోకచెక్కలు లేక వక్కలను ఉత్పత్తి చేస్తుంది. ఈ వక్కలు తాంబూలం లేక కిళ్లీ లేక పాన్ లలో ఉపయోగించే ఒక ముఖ్యమైన పదార్థం. ఇది ఒక మధ్య పరిమాణపు చెట్టు. ఇది 20 మీటర్ల ఎత్తు పెరుగుతుంది. దీని అడ్డుకొలత ఛాతి ఎత్తు వద్ద 20 నుంచి 30 సెంటీమీటర్ల వరకు పెరుగుతుంది. రెమ్మల వలె పొడవైన వీటి ఆకులను మట్టలు అంటారు. 1
వెన్న నాగార్జున

తెలుగు వికీపీడియాకు శ్రీకారం చుట్టింది వెన్న నాగార్జున. బోస్టన్ నగరంలో సమాచార సాంకేతిక నిపుణుడిగా పనిచేస్తున్నపుడు రూపొందించిన పద్మ అనే లిప్యాంతరీకరణ పరికరం (ఇది ఇంగ్లీషు కీబోర్డ్ తో తెలుగు వ్రాసే తెలుగు భాషా అనువాద పరికరం) నెట్ లో తెలుగు సమాచార అభివృద్ధికి ఒక మైలురాయి. క్రమంగా తెలుగు భాషాభిమానులను ఇది విశేషంగా ఆకర్షించింది. పద్మ అనే లిప్యాంతరీకరణ పరికరం సృష్టితో వెలుగులోకి వచ్చిన నాగార్జునకి వికీ నిర్వాహకులలో ఒకరైన విలియంసన్ పంపిన విద్యుల్లేఖ (టపా) తెలుగు వీకీపీడియా ఆవిర్భావానికి నాంది పలికింది. ఆసక్తి ఉండి నిర్వహిస్తామని నమ్మకం ఉంటే తెలుగు వికీపీడియాను రూపొందించి ఇస్తామని దాని సారాంశం. దానిని సవాలుగా తీసుకొని నాగార్జున అనుకూలంగా స్పందించి అంగీకారాన్ని తెలిపాడు. ఈ విధంగా తెవికీ 2003 డిసెంబర్ 10న ఆవిర్భవించింది. తెలుగు వికీపీడియాలోని మొదటి చిహ్నాన్ని (లోగోని) రూపొందించిన ఘనత ఆయనదే. ప్రధానంగా సాంకేతికాంశాలపై 170 మార్పులు చేసిన అతని చివరిమార్పు 2006 జూలై 21 న జరిగింది. రీజినల్ ఇంజనీరింగ్ కాలేజీ, వరంగల్ లో 1996 లో కంప్యూటర్ సైన్స్, ఇంజనీరింగ్ లో పట్టభద్రుడయ్యాడు.2009 లో మసాచ్‌సెట్స్ సాంకేతిక సంస్థ స్లోన్ నిర్వహణ పాఠశాలలో మాస్టర్స్ పట్టా పుచ్చుకున్నాడు. వివిధ వుద్యోగాలు నిర్వహించాడు
లొపినవిర్

Lopinavir, లొపినవిర్ (2S) -N-[ (2S,4S,5S) -5-[2- (2,6-dimethylphenoxy) acetamido]-4-hydroxy-1,6-diphenylhexan-2-yl]-3-methyl-2- (2-oxo-1,3-diazinan-1-yl) butanamide, LPV, brand nameb Kaletra® ( ఇందులొ LPV+RTV కలిసి వుంటాయి ) అనేది HIV-1 చికిత్సలో ఉపయోగించే Protease Inhibitor అనే తరగతికి చెందిన ఒకానొక ఔషదము.దీనికు LTV పొడిపేరు. ఇది FDA (Food and Drug Administration of USA ) వారిచే HIV చికిత్స కోసం15-Sep-2000 రోజున అమోదించబడింది. ఇది Abbott Laboratories అనే సంస్థచే కనుగొనబడింది.దీనిని తప్పని సరిగా రిటనోవిర్ కలిపి వాడాల్సి వుంటుంది. ఒక్క దానినే వెసుకోకుడదు ఈ మోతాదును రోజుకు రెండుసార్లు గాని ఒక్కసారి గాని వెసుకొనవలసి వుంటుంది రోజుకు ఒక్కసారి మోతాదు ఎవరు వేసుకోవాలంటె. - ఇంతకు ముందు ఎలాంటి HIV మందులు వాడని వాళ్ళు ఈ మందుతొ గనక ప్రారంబించాలనుకుంటే LPV/RTV ( 200 mg లొపినవిర్ + 50 Mg రిటనోవిర్ ) కలిపి రోజుకు ఒక్కసారి వెసుకోవాలి. రోజుకు రెండు సార్లు మోతాదు ఎవరు వేసుకోవాలంటె. - ఇంతకు ముందు HIV మందులు వాడిన వాళ్ళు ఈ మందు గనక వెసుకోవాలంటే LPV/RTV ( 200 mg లొపినవిర్ + 50 Mg రిటనోవిర్ ) కలిపి రోజుకు రెండుసార్లు వెసుకోవాలి. ఈ మందును పిల్లలకు వారి బరువును బట్టి డొసేజ్ ఇవ్వవచ్చును. ఈ మందును తిన్న తర్వాతగాని, తినకముందు కాని వేసుకొవచ్చు. ఈమందును ఒక్కదానినే వెసుకొకూడదు దీనితో పాటుగా కనీసం రెండు ఇతర HIV మందులతొ కలిపి వేసుకుంటెనే వైరస్ రెజిస్టెన్స్ ను నివారించవచ్చు
గొట్టికంప

గొట్టి కంపను గొట్టికాయలచెట్టు అని కూడా అంటారు. ఇది రేగు చెట్టు వలె ఉంటుంది. దీని శాస్త్రీయనామం Ziziphus rugosa. దీని Common name: Wild Jujube, wrinkled jujube. ఇది Rhamnaceae కుటుంబానికి చెందినది. ఇవి ఎక్కువగా కొండలపై కొంత ఎత్తులో ఎక్కువగా పెరుగుతాయి. వీటి కాయలను మేకలు తింటాయి. ఇది రేగు చెట్టు వలె ముళ్లను కలిగి ఉంటుంది. రామ్నేసి కుటుంబానికి చెందిన మృదువైనఆకులతో కూడిన చైనీస్ జుజుబే (జిజిఫస్ జుజుబా మిల్.) ఉత్తర చైనాలో పురాతన సంస్కృతికి చెందినది. ఇది 4 నుండి 6 అడుగుల (1.2-1
లింగ భేదం

ఈ సృస్టిలోని జీవ రాశిని రెండు జాతులుగా విభజిస్తే ఒకటి స్త్రీ జాతి అని మరొకటి పురుష జాతి అని చెప్పవచ్చు. జీవ శాస్త్రం ప్రకారం స్త్రీ పురుష జాతి వాటి పునరుత్పత్తి కోసం ఒకటిగా చేరడం, కలిసిపోవడం చేస్తుంటాయి. జన్యు సంబంధిత లక్షణాల వలన ఈ విధంగా జరుగుతూ ఉంటుంది. ఇదే విధంగా పదేపదే అంగ క్రమ నిర్మాణంలో మగ లేక ఆడ వ్యత్యాసం కలిగిన ఫలితాలు పునరావృతమవుతూ ప్రత్యేకతను కలిగి ఉంటాయి. ఈ విధంగా అంగాలలో జన్యు సంబంధిత భేదాలను తెలియజేస్తుంది లింగభేదం. స్త్రీ పురుష జాతులు ఒకటి మరొక దానిపై ఆకర్షణ కలిగి ఉండటానికి, లో బరచుకోవడానికి తద్వారా తమ సంతతిని పెంచుకోవడానికి అవసరమయిన గుణాలను జనక జీవులు తమ సంతతికి వారసత్వంగా అందజేస్తాయి.
భారతదేశంలోని హిందూ దేవాలయాల జాబితా

భారతదేశంలో రాష్ట్రాలవారిగా ప్రసిద్ధిపొందిన, బాగా గుర్తింపు పొందిన హిందూ దేవాలయాలు రాష్ట్రాల వారిగా ఈ జాబితాలోనమోదు అవుతాయి. (బీచుపల్లి ఆంజనేయ స్వామి దేవాలయము, ఇటిక్యాల మండలం,జోగులాంబ గద్వాల్ జిల్లా) (బుద్దరం అంజనేయ స్వామి దేవాలయం బుద్దరం గండి,గోపాల్ పేట మండలం,వనపర్తి జిల్లా) తమిళనాడు రాష్ట్రంలో అత్యధిక సంఖ్యలో దాదాపు 34,000 దేవాలయాలు ఉన్నాయి.
కలువ

కలువ (శాస్త్రీయ నామం: నింఫియేసి Nymphaeaceae) నింఫియేలిస్ (Nymphaeales) క్రమానికి చెందిన పుష్పించే మొక్కల కుటుంబం. ఈ జాతి పువ్వుల్ని తెలుగులో కలువ పువ్వులు అనే పేరుతో వ్యవహరిస్తారు. కలువపువ్వులు అనేక మెత్తని మృదువైన రేఖలు కలిగి ఉండి, చెరువు లలోను, కొన్ని నీటి కుంటలలో, కాలువలలో కనిపిస్తాయి. కలువ పువ్వులు తెలుగు ప్రాంతాల్లోని అన్ని తటాకాల్లో, చెరువుల్లోనూ కనిపించే పుష్పం. కలువ పువ్వును ఆంధ్రప్రదేశ్ రాష్ట్ర ప్రభుత్వం రాష్ట్ర పుష్పంగా గుర్తించింది. మాగ్నోలిప్సిడా తరగతికి చెందిన ఈ పుష్పాన్ని ఇంగ్లీష్ లో వాటర్ లిల్లీ (water lily) అని పిలుస్తారు. నీటిలోని భూభాగంలోనికి పొడవాటి కాడతో పెరిగే ఈ పువ్వులు తెలుపు, గులాబీ, నీలం రంగుల్లో చాలా అందంగా కనిపిస్తాయి. కలువ మొక్కలు మన దేసమందంతటను బెరుగు చున్నవి. వేళ్ళు బురదలో నాటుకొని యుండును. కలువయు దామర యు నొక కుటుంబము లోనివే. ఈ కుటుంబపు మొక్కలన్నియు నీళ్ళలోనె పెరుగును. ఆకుల యొక్కయు పుష్పముల యొక్కయు గాడలు మిక్కిలి పొడుగుగా నుండును
పిండోత్పత్తి

పిండోత్పత్తి లేక పిండోత్పత్తి శాస్త్రాన్ని ఇంగ్లీషులో Embryology అంటారు. Embryology అనే పదం గ్రీకు పదం. Embryology అనగా అగుపడని పిండం పై అధ్యయనం అని అర్ధం. అండం ఫలదీకరణం చెంది పిండం దశకు చేరడం, పిండం అభివృద్ధి గురించి తెలియజేసే శాస్త్రాన్ని పిండోత్పత్తి శాస్త్రం అంటారు.
హర్ప్‌‌స్ జొస్టర్

Herpes Zoster (హెర్పెస్ జోస్టర్, తెలుగు: కంచిక), శింగెల్స్ అని పిలుస్తారు. చర్మం పైన దద్దుర్లు, బొబ్బలు శరీరంలో ఏదో ఒకే ప్రాంతంలో, ఒకే ప్రక్కను ( కుడి లేదా ఎడమ ) రావటం దీని ప్రధాన లక్షణం. varicella zoster virus (VZV) చిన్నప్పుడు పిల్లల్లో చికెన్ పాక్స్ ( అమ్మవారు ) రూపంలో వచ్చి తగ్గిపోతుంది. కాని ఆ వైరస్ శరీరంలో అలాగే దాగి వుంటుంది. కొన్ని సంవత్సరాల తర్వాత దానికి అనువైన పరిస్థితులు (వృద్దాప్యం, HIV లాంటి వ్యాధుల వల్ల) ఏర్పడ్డాక Herpes Zoster రూపంలో బయట పడుతుంది. ఇది CD4 సంఖ్యతొ సంబంధం లేకుండా ఎప్పుడైనా రావచ్చు, కాని CD4 సంఖ్య 50 కంటే తగ్గినప్పుడు రావటానికి అవకాశాలు ఎక్కువ, కంటి పై వచ్చినప్పుడు చివరకు అంధత్వం తెప్పించే అవకాశం కూడా ఎక్కువ. ముందుగా ఈ వ్యాధి జ్వరం, చలి, తలనొప్పి, కాళ్ళు, చేతులు మొద్దు బారటం అలాగే జలదరించటం లక్షణాలను చూపుతుంది. ముందుగా వీటిని సాధారణ జ్వరంగా భ్రమపడే అవకాశం ఉంది. ఈ లక్షణాలు కనపడ్డ కొన్ని రోజులకే చర్మం పైన దుద్దుర్లు, బొబ్బలు (ద్రవంతో నిండినవి) శరీరంలో ఏదో ఒకే ప్రాంతంలో, ఒకే ప్రక్కను (కుడి లేదా ఎడమ) రావటం ప్రారంభిస్తాయి. ఈ శింగెల్స్ పూర్తిగా తగ్గటానికి దాదాపుగా ఆరువారాలు తీసుకుంటాయి. చాల అరుదుగా చెవిలోనికి ప్రవేశించి చెవుడును తెప్పించే అవకాశము ఉంది. అన్ని జొస్టర్ వైరస్ లలానే దీన్ని కూడా బాగు చేయవచ్చు
రాజేష్ ఖన్నా

1991–1996 (politics) [[రాజేశ్ ఖన్నా]] (అసలు పేరు జతిన్ ఖన్నా; డిసెంబర్ 29, 1942 - 18 జూలై, 2012) హిందీ సినిమా నటుడు, నిర్మాత, రాజకీయ వేత్త. భారతీయ సినిమా మొదటి సూపర్ స్టార్ గా వ్యవహరింపబడే ఈయన 163 చిత్రాలలో నటించారు. 1970 నుండి తను సోలోగా నటించిన చిత్రాలు వరుసగా 15 విజయవంతం కావటంతో ఈయనకు ఈ పేరు సార్థకమైనది. ఇంతవరకూ ఈ రికార్డుని ఎవరూ బద్దలకొట్టలేక పోయారు. మార్చి 1973 లో డింపుల్ కపాడియాతో వివాహం జరిగింది. డింపుల్ తొలిచిత్రం బాబీ (హిందీ) విడుదలకి ఆరు నెలల ముందు ఈ వివాహం జరిగింది. డింపుల్ కూడా ఖన్నా అభిమాని కావటం యాదృచ్ఛికం. అయితే 1984 లో వీరిద్దరూ విడిపోయారు. వీరి పెద్ద కుమార్తె [[ట్వింకిల్ ఖన్నా]], నటుడు అక్షయ్ కుమార్ ని వివాహమాడినది. చిన్న కుమార్తె [[రింకే ఖన్నా]] కూడా లండన్ లోని ఒక వ్యాపారవేత్తని వివాహమాడినది. 1942 డిసెంబరు 29న్ జన్మించిన జతిన్ అరోరా, 1940 లో తన స్వంత తండ్రి అప్పటికీ భారతదేశంగానే ఉన్న పాకిస్థాన్ నుండి అమృత్ సర్ కి రావటంతో చున్నీలాల్ ఖన్నా-లీలావతీ ఖన్నా దంపతులచే దత్తత తీసుకొని పెంచబడ్డాడు. రవి కపూర్ (జితేంద్ర)తో బొంబాయి లోని సెయింట్ సెబాస్టియన్ గోవన్ హై స్కూలులో విద్యాభ్యాసం సాగించాడు
కమ్మపెల్లి

కమ్మేపల్లి, తెలంగాణ రాష్ట్రం, వరంగల్ జిల్లా, నర్సంపేట మండలం లోని గ్రామం. ఇది మండల కేంద్రమైన నర్సంపేట నుండి 8 కి. మీ. దూరం లోను, సమీప పట్టణమైన వరంగల్ నుండి 43 కి. మీ. దూరంలోనూ ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు.  ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ గ్రామం, మండలంతో పాటు కొత్త జిల్లాలో భాగమైంది. 2011 భారత జనగణన గణాంకాల ప్రకారం ఈ గ్రామం 953 ఇళ్లతో, 3445 జనాభాతో 331 హెక్టార్లలో విస్తరించి ఉంది. గ్రామంలో మగవారి సంఖ్య 1708, ఆడవారి సంఖ్య 1737. షెడ్యూల్డ్ కులాల సంఖ్య 384 కాగా షెడ్యూల్డ్ తెగల సంఖ్య 476
సవరణల జాబితా

2018 జనవరి నాటికి, భారత రాజ్యాంగంలో 123 సవరణ ప్రతిపాదనలు, 101 సవరణ చట్టాలు జరిగాయి. మొట్టమొదటి సవరణను1950 లో ప్రవేశపెట్టారు. భారత రాజ్యాంగంలో మార్పులకు సంబంధించి రాజ్యాంగంలోనే 368వ అధికరణ పొందుపరచబడింది. ఈ అధికరణ ప్రకారం రెండు విధాల సవరణలు చేయవచ్చు. 2012 జనవరి 12 నాటికి భారతదేశం రాజ్యాంగలో 97 సవరణలు జరిగాయి. ఆర్టికల్స్ 31A, 31B. షెడ్యూల్ 9. 👉103 వ సవరణ చట్టం :EWS RESERVATION కొరకు 👉104 వ రాజ్యాంగ సవరణ చట్టం :SC, ST లకు లోకసభ, అసెంబ్లీ రిజర్వేషన్ ను 70-80 సంవత్సరాలకు పెంపు, ఆంగ్లో ఇండియన్ రిజర్వేషన్ తొలగింపు 👉105 వ సవరణ చట్టం :SEWS (సామజికంగా ఆర్థికంగా వెనుకపడిన తరగతులు ) జాబితా గుర్తింపు కొరకు, రాష్ట్రాలకు అధికారం పునరుద్దరణ
తగ్రఖ్

తగ్రఖ్ : దీనినే మైసూరియన్ రాకెట్ గానూ పిలుస్తారు. తగ్రఖ్ అనేది ప్రపంచంలోనే మొట్టమొదటగా ప్రయోగించబడిన క్షిపణి. టిప్పు సుల్తాన్ తండ్రి హైదర్ అలీ సాంకేతిక రంగంలో దిట్ట, జిజ్ఞాసాపరుడు. మైసూరు రాజ్యంలో స్థానిక వైజ్ఞానికా పద్దతులలోనే రాకెట్లు తయారయ్యే విధానాలు కనిపెట్టాడు. మైసూరు రాజ్యంలో ఈ రాకెట్ల ప్రయోగంలో సిద్దహస్తులు 1200 వుండేవారు. ఈ రాకెట్లు దాదాపు రెండు కిలోమీటర్ల దూరం వరకూ ప్రయోగింప బడే విధంగా సాంకేతికతను కలిగి ఉండేవి.  en:Mysorean rockets
కోట సామ్రాజ్యము

కోట వంశం ఒక మధ్యయుగ రాజవంశం. ఆధునిక భారత రాష్ట్రమైన ఆంధ్రప్రదేశ్‌లోని కొన్ని ప్రాంతాలలో పాలించింది . కోటలు ధనంజయ గోత్రానికి చెందినవి. ధరణికోటను రాజధానిగా చేసుకుని కమ్మనాడని పాలించారు.కోట రాజులు మొదటి క్షత్రియ వర్ణానికి చెందినవారు. కోట రాజులు మొదట్లో జైన మతాన్ని ఆచరించినా తర్వాత కాలంలో చాళుక్యుల వలె హిందూ మతాన్ని కూడా ఆచరించారు. శైవ తత్వాన్ని కూడా ప్రోత్సహించారు. వీరికి తూర్పు చాళుక్యులతోను, సూర్యవంశీయులైన కాకతీయులతోను వివాహ సంబంధాలుండేవి. కాకతీయ గణపతి దేవుని రెండవ కుమార్తె అయిన గణపాంబను కోట బేతరాజు వివాహమాడాడు. మంగళగిరి ఆనందకవి (జీవించిన కాలము క్రీస్తుశకం 1700) తాను వ్రాసిన 'విజయనందన విలాసము' లో హరిసీమకృష్ణ వంశీకుడు, జమీందారు అయిన దాట్ల వెంకటకృష్ణమరాజును కీర్తిస్తూ, హరిసీమ కృష్ణుడు చంద్రవంశానికి చెందినవాడని వ్రాయబడినది . క్రీస్తు శకము 1182 ప్రాంతంలో జరిగిన పల్నాటి యుద్ధంలో నలగామరాజుకు సహాయం చేయడానికి కాకతీయ రుద్రదేవరాజు కొంత సైన్యాన్ని పంపాడు. ఈ సైన్యం ధరణికోటను ముట్టడించి జయించింది
జంతుశాస్త్రం

జీవ శాస్త్రంలోని ఒక ముఖ్యమైన విభాగం జంతు శాస్త్రం. ఇది జంతువులకు సంబంధించి వాటి పెరుగుదల నిర్మాణం, అండోత్పత్తి, పరిణామం, వర్గీకరణ, అలవాట్లు, జంతువుల పంపిణీ, జీవించియున్న, అంతరించిపోయిన జంతువుల గురించి సమగ్రంగా తెలియజేయచేస్తుంది. జంతుశాస్త్రాన్ని ఇంగ్లీషులో జువాలజీ అంటారు. జువాలజీ అనే పదం పురాతన గ్రీకు పదం నుండి ఉద్భవించింది. గ్రీకు భాషలో జువాలజీ అనగా జంతు జ్ఞానం లేదా జంతువుల అధ్యయనం అని అర్ధం